आगत शब्द
आगत शब्द (loanword) ऐसे शब्द होते हैं जो एक भाषा में उत्पन्न हुए हों लेकिन किसी अन्य भाषा में, बिना अनुवाद के, प्रयोग होते हों। उदाहरण के लिये, अंग्रेज़ी में एक पंच (punch) नामक पेय है, जो ब्रिटेन, ऑस्ट्रेलिया, कनाडा और संयुक्त राज्य अमेरिका में पिया जाता है। इसका नाम हिन्दी के "पाँच" शब्द से उत्पन्न हुआ और अंग्रेज़ी में आगत शब्द है क्योंकि इसमें पारम्परिक रूप से पाँच चीज़े डाली जाती थी (शराब, चीनी, नींबू, पानी और चाय या अन्य मसाला)।